Dødeligste døgn siden pandemien startet - Med Israel for fred (MIFF)
Onsdag døde 17 personer av korona i Israel. Det er det høyeste dødstallet siden pandemien startet. (Illustrasjonsfoto: Mage
De siste 24 timene har 17 personer dødd av korona i Israel.
Israel hadde onsdag sin dødeligste dag siden starten på koronapandemien, med 17 nye koronadødsfall i løpet av 24 timer. Det totale antallet dødsfall i Israel siden starten av pandemien er nå 639, skriver Times of Israel.
Den forrige dystre rekorden var fra 3. august med 15 dødsfall. Siden midten av juli har det vært rundt 10 koronadødsfall om dagen i Israel.
Samtidig melder Helsedepartementet om 1731 nye smittetilfeller, som gjør at det totale antallet påviste smittetilfeller nå er 87.878.
Av dette er over 25.000 av tilfellene fortsatt aktive. 369 personer er alvorlig syke, med 110 personer tilkoblet respirator. Tilstanden er moderat for 156 personer. For de aller fleste smittede er det milde eller ingen symptomer.
Infeksjonsraten, antallet smittede i forhold til testede, var tirsdag 6,8%.
Nylig vedtok israelske politikere flere restriksjoner i håp om å bremse viruset. I mai var Israel nede i så lite som 10 nye smittede om dagen, men etter at landet åpnet opp igjen har antallet nye smittetilfeller skutt fart.